Plaaswerkers kan helfte van plase besit | Maroela Media
Volgens die berig behels die voorstel glo dat die helfte van elke kommersiële plaas in Suid-Afrika aan plaaswerkers oorgedra word. Volgens die koerant is hy in besit van ŉ dokument getiteld “Finale beleidsvoorstelle vir die versterking van die relatiewe regte van mense wat die grond bewerk”.
Die dokument stel voor dat “historiese eienaars” die helfte van hul plase behou en dat die staat betaal vir die 50% wat deur die plaaswerkers bekom word. Die geld sal egter nie aan die grondeienaar betaal word nie maar in ŉ trust wat ten doel het om die plaas verder te ontwikkel, volgens die berig.
Plaaswerkers sal aandele in die plaas kry na gelang van jare diens en die bydrae wat hul gelewer het tot die ontwikkeling van die plaas. Die voorstel is met gemengde gevoelens ontvang. Cosatu het die voorstel glo verwelkom terwyl Agri SA sê hy staan dit teen. Theo de Jager, adjunkpresident van Agri SA, sê die voorstel is onwerkbaar en moontlik ook ongrondwetlik.
Hier kom Zimbabwe die 2de sterk deur jaag hulle weg en neem blanke werklose mense indiens gee hulle die voordele wat die ander nou kry en hulle sal werk daarvoor hulle kry vervoer kos blyplek water en krag verniet baie blankes wat dit nie het nie gaan hulle die swartboere se plase ook so verdeel ons sal sien